Papilyar naqshlar
Papilyar naqshlar — qo'l va oyoq barmoqlari yuzasidagi bo'rtmalardan hosil bo'lgan naqshlar. Ular takrorlanmaydi va individual xususiyatga ega. Daktiloskopiyada ushbu tushuncha orqali teridagi chiziqli bo'rmalar ifodalanadi. Bu izlar ariqcha va do'ngalik shaklidagi nozik chiziqlardan iborat bo'lib, yoysimon sirtmoqlar va gajakdor naqshlar hosil qiladi. Anatomiya fanining teri tuzilishi bilimiga binoan teri ikki qatlam: lerma va epidermisdan iborat bo'lib, o'ziga xos kashta mikrotuzilishi bilan tavsiflanadi. Tashqi teri qatlami bo'lmish epidermis bu chiziqlarni takrorlaydi, bular papilyar chiziqlar ko'rinishida turli kashta shaklini tashkil qiladi. Qo'l barmog'ining oxirgi bog'imlaridagi papilyar chiziqlar individual bo'lib, xar bir shaxsning o'ziga xos. Ular insonning umri davomida o'zgarmas, mustahkam shaklga egadir. Qo'l-barmoq izlaridagi bu xususiyat insonning xomiladalik davrida shakllanib, umri bo'yi, xatto o'lgandan so'ng ham teri to'qimalarida chirish alomati yuz bergunga qadar o'zgarmaydi. Qo'l izlarining daliliy ahamiyati shundaki, teri kashtasining xususiyatini ifodalovchi alomatlar yig'indisi ikkinchi shaxsda takrorlanmaydi va bu izlar asosida konkret bir shaxsning aynanligi aniqlanadi. Papilyar naqshlardan bir yarim asrdan buyon deyarli barcha mamlakatlarda jinoyatchilarni ro'yxatga olish va qidirib topish vositasi sifatida foydalaniladi. Yangi tugʻilgan chaqaloqning barmoqlari va kaftlari silliq boʻladi, degan fikr bor. U yoshi ulg'aygan sayin, ularda jingalak chiziqlar sezilarli bo'ladi. Aslida, papillyar naqshlar homilada 12-haftadayoq shakllanadi. Ular asab tizimi yotqizilganida paydo bo'ladi. Insonning temperamenti va asabiy tuzilishining xususiyatlari haqiqatan ham bunday chizmalarning xususiyatlariga bog'liq.